Marko Rog. Marko Rog () (1995-yil 19-iyulda tugʻilgan) — xorvatiyalik professional futbolchi, B Seriyaning „Cagliari“ klubi va Xorvatiya terma jamoasida markaziy yarim himoyachi sifatida oʻynaydi. Klubdagi faoliyati. Ilk faoliyat yillari. Rog oʻzining faoliyatini 2013-yilda NK Varaždin bilan boshlagan, jamoa 2011/2012-yilgi mavsumda moliyaviy qiyinchiliklar tufayli tugatilgan. Rog 2014-yilning yozida Xorvatiyaning birinchi futbol ligasining RNK Split jamoasiga nomaʼlum toʻlov evaziga koʻchib oʻtgan. 2014-yilning 28-iyulida Rog RNK Split uchun professional debyutini Istra 1961ga qarshi oʻtkazgan. Uning Split bilan birinchi va yagona mavsumi juda muvaffaqiyatli oʻtdi va 44 oʻyinda 9 gol urgan. Dinamo Zagreb. 2015-yil iyun oyida Rog Zagrebning Dinamo klubiga oʻtgan. U klub bilan besh yillik shartnoma imzolagan, uning maoshi 5 million yevro etib belgilangan. 2015-yilning 12-iyulida, 19 yoshida, u Zagrebning „Dinamo“ klubi safida rasmiy ligada debyut qilgan, mavsumning birinchi ligasida „Hajduk Split“ga qarshi oʻyinda Ante Chorich oʻrniga maydonga tushgan. Napoli. 2016-yilning 29-avgustida Rog 5 yillik shartnoma asosida A Seriyaning „Napoli“ jamoasiga oʻtgan. U klubdagi ilk golini 2017-yilning 27-avgustida „Atalanta“ga qarshi oʻyinda (3:1) kiritgan. Sevilla (ijara). 2019-yilning 29-yanvarida Rog 2019-yilning 30-iyuniga qadar Ispaniya La Ligasining „Sevilla“ jamoasiga ijara asosida qoʻshilgan. Rog „Sevilla“ tarkibida La Ligadagi dastlabki ikki oʻyinini „Barselona“ va „Ueska“ga qarshi magʻlubiyat bilan boshlagan. U shuningdek jamosi bilan, „Leganes“ga 3:0 hisobida magʻlub boʻlgan va „Atletik Bilbao“ ustidan 2:0 hisobida gʻalaba qozongan. Rog ligada yana oltita oʻyinda zaxiradan maydonga tushgan. U UEFA Yevropa ligasida uchta oʻyinda maydonga tushgan. Cagliari (ijara). 2019-yilning 17-iyulida Caglari futbolchini „Napoli“dan sotib olgan. Rog „Caglari“ga bonuslar bilan birga 18 million yevro miqdoridagi mablagʻ evaziga ijara asosida oʻtgan. Xalqaro faoliyati. 2014-yilning 12-noyabrida Rog Xorvatiya terma jamoasi safida Argentinaga qarshi oʻyinda debyut qilgan va 84-daqiqada Duje Chopning oʻrniga maydonga tushgan. U Fransiyada boʻlib oʻtgan UEFA Evro-2016da Xorvatiya terma jamoasi tarkibida qatnashgan. Rog jamoaning guruhdagi soʻnggi oʻyinida asosiy tarkibda maydonga tushgan, jamoasi Ispaniyaga qarshi 2:1 hisobida gʻalaba qozongan, bu uning turnirdagi yagona oʻyini boʻlgan. JCh-2018 saralash bosqichida Xorvatiya terma jamoasining doimiy azosi boʻlgan Rog zahiradan beshta oʻyinda maydonga tushgan. 2018-yilning may oyida u Xorvatiyaning 2018-yilda Rossiyada boʻlib oʻtadigan Jahon chempionati uchun dastlabki 32 kishilik tarkibiga kiritilgan, ammo soʻngi 23 kishilik tarkibdan joy ola olmagan. Yutuqlari. Dinamo Zagreb